cyanic-selkie/wikianc huggingface dataset:
Peter Lax
Eit Lax-par er eit sett av tidfesta matriser som skildrar visse løysingar for differensiallikningar, og nyttast mykje i fysikken. Vidare blir Lax–Milgram-teoremet brukt til å nytte konsepta frå lineær algebra ved løysing av problem innan mellom anna partielle differensiallikningar.
Innan norsk oljeindustri og petroleumsutvikling har Lax-teoriane vore uhyre viktige for utviklinga av praktiske, matematiske modellar for olje- og gassreservoar. Teoriane hans blir brukt ved reservoar-simulering av oljefelta i Norskehavet, for å vurdere restproduksjon og utnyttingsgraden til oljeproduksjonen.
Mats Solheim
Mats Goberg Solheim er ein norsk fotballspelar i Eliteserien som spelar for Stabæk Fotball. Han har også spela for Sogndal og Stryn.
Paul Kariya
Paul Tetsuhiko Kariya er ein kanadisk tidlegare ishockeyspelar frå Vancouver. Han vart verdsmeister 1994 og olympisk meister 2002 for Canada. Kariya var ein flink vengspelar med stor fart på skeisene.
Kariya var framleis amatør då han deltok i Vinter-OL 1994 på Lillehammer, ei turnering der Canada tapte finalen mot Sverige gjennom straffeslagstevling. Kariya si andre straffe vart stoppa av den svenske målvakta, dermed avgjorde Peter Forsberg gullstriden til Sveriges fordel med å sette inn si andre straffe. Seinare i OL-sesongen vann Kariya og Canada VM-finalen 1994 mot Finland, også i den kampen måtte straffeslagstevling til for å kåre ein vinnar. To år seinare var Kariya med då Canada fekk sølv i verdsmeisterskapen i Wien, Tsjekkia sigra med 4-2. Høgdepunktet for Kariya kom då han vann OL-gull for Canada under dei olympiske vinterleikane 2002 i Salt Lake City, der han i finalen skåra lagets fyrste mål i ein kamp som enda med 5-2 over arrangørlandet USA.
Kariya var aktiv i National Hockey League (NHL) frå 1994 til 2010. Fram til 2003 gjorde han teneste i Mighty Ducks of Anaheim, siste sju sesongane som kaptein. I par med finske Teemu Selänne danna han ein særs målfarleg duo. Tida hans med Anaheim enda med ein tapt Stanley Cup-finale i 2003, då New Jersey Devils sigra med 4-3 i kampar. Etter ein sesong i Colorado Avalanche, spelte Kariya 2005-07 med Nashville Predators og 2007-10 med St. Louis Blues. Han la opp grunna hovudskade.
Pavel Patera
Landslagsspel
Patera var senterløpar på Tsjekkia sitt sigerrike landslag, eit mannskap som tok medalje i seks verdsmeisterskap på rad og sigra i den olympiske ishockey-turneringa i 1998. Medaljehausten tok til med gull i VM 1996 og vart etterfylgd av bronse både i 1997 og 1998. Vinteren 1998 lukkast Patera verte olympisk meister med Tsjekkia, etter 1-0 over Russland i OL-finalen i Nagano. Deretter vann Tsjekkia tre strake VM-gull i åra 1999-2001, alle med Patera på plass.
Klubbspel
Patera var profesjonell spelar i 25 år frå 1990. Størstedelen av tida, 1990-96 og 2004-14, gjorde han teneste i klubben frå heimbyen Kladno. Saman med to lagkameratar, Martin Procházka og Otakar Vejvoda, reiste Patera i 1996 til Sverige, der han i to sesongar spelte han på AIK Stockholm. 1998/99-sesongen var han tilbake i heimlandet, ein sesong som enda med siger i den tsjekkiske ishockeyserien for klubben Vsetín og Patera. Hausten 1999 spelte Patera på Dallas Stars og hausten 2000 på Minnesota Wild, men lukkast ikkje i korje av NHL-laga. Derimot vart han russisk meister 2004 med Avangard Omsk, den siste av tre sesongar med klubben frå Sibir.
Kjelder
‬
Johann Peter Gustav Lejeune Dirichlet
Johann Peter Gustav Lejeune Dirichlet var ein tysk matematikar.
Etter studiar i Paris vart han utnemnd til professor i Berlin i 1831. I 1855 etterfølgde han Carl Friedrich Gauss som professor i Göttingen. Fleire resultat innan matematikken er knytte til namnet hans, mellom anna satsen om primtal i aritmetiske rekkjer som seier at det eksisterer ei uendeleg mengd primtal på forma ax + b når a og b ikkje har noko felles faktor. Innan algebraisk talteori er teoremet hans om einingane fundamental. I funksjonsteori var den generelle oppfatninga hans av sjølve funksjonsomgrepet viktig, og han sette opp vilkår for utviklinga av ein funksjon i trigonometriske rekkjer, samt gjorde undersøkingar over potensialteori, der dirichletske rekkjer er ei viktig utviding av omgrepet potensrekkje. Forelesningane hans om talteori vart gjeven ut i mange opplag av matematikaren Richard Dedekind og dei samla verka hans vart utgjeven av Vitskapsakademiet i Berlin (2 bind, 1890–1897).
Alexandra Bech Gjørv
Alexandra Bech Gjørv er ein norsk advokat og næringslivsleiar. Ho var direktør i Norsk Hydro og arbeidde seinare for Advokatfirmaet Hjort i Oslo. Gjørv var leiar for 22. juli-kommisjonen som gjorde greie for for terrorhandlingane i Oslo sentrum og på Utøya 22. juli 2011. I 2016 vart ho konsernsjef i SINTEF. <!--
Utdanning
Gjørv har IB frå United World College of the Atlantic, juridisk embedseksamen frå Universitetet i Oslo i 1990, studerte ved Suffolk University Law School, og tok ein Diploma in legal studie sin ved University of Oxford i 1991. Ho bestod New York State Bar exam i 1994 som gjev lisens for å praktisera som advokat i den amerikanske delstaten New York.
Arbeid
Gjørv arbeidde i Advokatfirmaet Schjødt og hos Edwards & Angell i Boston, USA. Ho vart tilsett i Norsk Hydro i 1993 og hadde stillingar i leiinga i Hydros bildelvirksomhet, og ho var direksjonssekretær for konsernet, og jurist ved Hydros juridiske kontor i New York. Ho var frå 2000 til 2005 personaldirektør, og sett samstundes òg tre år i konsernleiinga. I 2005 vart ho direktør for Hydros eining Nye Energiformer, og heldt fram etter fusjonen i StatoilHydros og Statoils Ny energi fram til 2010. Frå 2010 var ho partnar i Advokatfirmaet Hjort. Frå 1. januar 2016 er ho konsernsjef i SINTEF.
Styreroller
Gjørv har vore styremedlem i Schibsted og stiftelsen Sintef. I 2010 vart ho utnemnt til nestleiar i NRKs styre, eit verv ho trekte frå seg før ho vart utnemnd til leiar i 22. juli-kommisjonen. Senior Vice President i Statoil OS. Styremedlem i Norske-Skog frå 2010. Styreleiar i Eidsiva Energi frå 2012.
22. juli-kommisjonen
I 2011-2012 leidde ho 22. juli-kommisjonen som vart oppnemnt av regjeringa Stoltenberg for å gjennomgå og trekkja lærdom frå terrorangrepa på regjeringskvartalet og Utøya 22. juli 2011. Den 13. august 2012 målbar Gjørv rapporten frå 22. juli-kommisjonen.
Privatliv
Alexandra Bech Gjørv er dotter av journalist og programleiar Toppen Bech og Alex Bech. Ho er gift med Espen Gjørv, son av politikaren Inger Lise Gjørv og Ole Andreas Gjørv. Saman eig dei Gjørv-slektsgarden, Gjørv gard på Inderøy i Nord-Trøndelag. -->
Ar Rujum-distriktet
Ar Rujum-distriktet er eit distrikt i Al Mahwit guvernement i Jemen. I 2003 hadde distriktet eit folketal på 75 708 innbyggjarar.
Hartvig Munthe
Hartvig Andreas Munthe var ein norsk offiser og ættegranskar, fødd i Elverum. Gerhard, Margrethe og Oscar Munthe var alle saman hans yngre sysken.
Hartvig Munthe gjorde teneste i ingeniørkorpset, oberst og sjef i korpset i 1905. I 1883 og 1888 gav han ut to band Efterretninger om Familien Munthe i Ældre og nyere tid, eit pionerarbeid i norsk slektgransking.
Hello Again av Neil Diamond
«Hello Again» er ein song skriven av Neil Diamond og Alan Lindgren for filmen The Jazz Singer og vart framført av Diamond på filmmusikkalbumet til filmen. Han vart òg gjeve ut som singel og nådde sjetteplassen på Billboard Hot 100 og tredjeplassen på Billboard si Adult Contemporary-lista i USA. Billboard rangerte òg songen på 70. plass på den totale singellista for 1981. Han gjorde det mindre bra i Storbritannia der han nådde 51. plass. Songen har vorte spelt inn av fleire andre artistar og orkester, som Celtic Thunder, Donny Osmond og Steve Cherelle.
«Hello Again» vart av Neil Diamond-biografen Laura Jackson skildra som ein «langsam, smekker ballade».
Slaget ved La Gudina
Bakgrunn
I Portugal møtte Galway markien av Fronteira for å førebu eit samla åtak mot dei Bourbon-allierte i Spania og rykke fram mot Madrid. For å klare dette måtte dei først erobre byen Badajoz, ein spansk skanse på den portugisiske grensa. Tidlegare hadde Henri de Massue alt prøvd å ta byen utan å lukkast. Denne gongen var risikoen mindre, og han visste at Frankrike hadde trekt attende styrkane sine etter at Ludvig XIV hadde hatt fleire nederlag på kontinentet. Den engelsk-portugisiske armeen hans kryssa grensa, med 20 000 portugisarar og 8 000 engelskmenn, nær festninga Campo Mayor, på veg mot Badajoz. Då det enorme forsyningstoget kryssa elva Caya, kom styrken i kontakt med fortroppen til det spanske kavaleriet på sletta Gudiña.
Dei allierte, som i følgje portugisiske framstillingar, bestod av 49 infanteri- og kavaleriregiment med 17 000 infanteristar og 5 000 kavaleristar, mot 40 regiment på den spanske sida. Begge sider hadde kring 20 kanonar kvar.
Slaget
Den allierte armeen hadde sett opp ni bruer over Caya og var klare til kamp. I senteret vart styrkane til markien av Fronteira sett ut, men frå her klarte dei ikkje å sjå det spanske infanteriet. På venstreflanken var den første rekkja kommandert av grev San Juan og den andre rekkja var kommandert av jarlen av Galway med tre britiske regiment. Dei allierte strekte denne flanken for å utnytte at dei hadde fleire soldatar, og slik kome rundt på flanken til spanjolane.
Etter fleire åtak for å tiltrekkje seg den engelsk-portugisiske styrken, sendte Marquis de Bay - som kommanderte det spanske kavaleriet på høgreflanken - spanjolane i åtak mot den første rekkja. Det erfarne spanske kavaleriet sendte portugisarane på flykt og greven av San Juan prøvde desperat å omorganisere soldatane sine, men mislukkast og vart teken til fange. Det spanske kavaleriet tok òg eit artilleribatteri.
Lord Galway sette så i gang eit åtak for å ta batteriet med tre regiment. Dei spanske dragonane gjekk av hestane sine og gjekk til åtak på dei framrykkande engelskmennene, medan det spanske kavaleriet dominerte sletta og engelskmennene prøvde å trekkje seg attende til ein bygning. Galway tok så til hest og flykta. Lord Barrymore og general Pearse vart tekne til fange. Det britiske regimentet vart stort sett utsletta og dei fleste vart anten drepne eller teken til fange. Det spanske kavaleriet følgde etter dei allierte og tok drap 1500, medan 1000 vart tekne til fange.
Den første og andre rekkja til den engelsk-portugisiske flanken flykta. Engelske oberst Ally, som kommanderte senteret, hadde ikkje lenger noko kavaleri og flykta òg, sjølv før det spanske infanteriet nådde sletta. Dei etterlet faner, telt, bagasje og kanonar på sletta, før dei kryssa Caya, utan å øydeleggje bruene etter seg.
Etteverknad
Portugisarane og engelskmennene vart grundig slått, med store tap, om lag 4 000 mann, 17 kanonar, 15 faner, samt telt og bagasje. Spanjolane mista berre kring 400 mann og 100 hestar. Dei allierte klarte ikkje, trass i førebuingane og at dei var langt fleire soldatar, å erobre Badajoz.
Kjelder
''
Gane
Gane, gom eller munntak (latin palatum) er den delen av munnen som skil han frå nasehola. Han er danna av den harde ganen (palatum durum) framme og den blaute ganen (palatum molle) eller ganeseglet inn mot svelget.
Den harde ganen er sett saman av overkjevebeinet (maxilla) og ganebeinet (os palatinum) og kledd med ei fastvoksen slimhinne. Den blaute ganen er danna av bindevev og muskulatur med ei slimhinne utanpå. Midt på den bakre kanten av denne ganen heng drøvelen.
Hallvard T. Bjørgum
Hallvard Torleivsson Bjørgum er ein norsk folkemusikar og sølvsmed frå Valle i Setesdal. Han er rekna som ein av Noregs beste hardingfelespelarar.
Bjørgum vart i 2014 utnemnt til riddar av 1. klasse av St. Olavs Orden «for sin enestående betydning for folkemusikk.»
Diskografi
Hallvard T. Bjørgum har gitt ut fleire plater med tradisjonsmusikk. Saman med Kirsten Bråten Berg har han òg arbeidd med å fornya folkemusikken.
Maurice Greene
Maurice Greene er ein USA-amerikansk tidlegare friidrettsutøvar frå Kansas City i Kansas. Han vann i tida 1997-2001 to OL-gull og seks VM-gull i sprintøvingane 100 meter, 200 meter og 4 x 100 m stafett. Heile 53 gongar sprang han 100 meter på under 10 sekundar.
Aktiv
Vinteren 1998 sette Greene verdsrekord på 60 meter innandørs med tida 6,39 sekundar. Den 16. juni 1999 slo han også Donovan Bailey sin verdsrekord på 100 meter då han fekk notert 9,79 sekundar. Verdsrekorden stod til Asafa Powell frå Jamaica i 2005 sprang på 9,77 sekundar. Under verdsmeisterskapen 1999 i Sevilla vann Greene gullet både på 100 meter og 200 meter.
Også frå dei olympiske sommarleikane 2000 i Sydney reiste Greene heim med to gullmedaljar. Fyrst vann han 100-meteren og deretter sprang han USA inn til siger i 4 x 100 meter stafett. Året etter tangerte han Carl Lewis sin prestasjon då han under friidretts-VM 2001 i Edmonton vann sitt tredje rake VM-gull på 100 meter.
Etter 2001 sleit Greene tidvis med skadar, og i VM 2003 i Paris rauk han ut or 100-meter-tevlinga i semifinalane. Han vann likevel bronsen på 100 meter under Sommar-OL 2004 i Aten, slått av Justin Gatlin og Francis Obikwelu, og han sprang den tredje etappen for USA sitt sølvlag i 4 x 100 meter, slått med ein hundredels sekund av Storbritannia sitt mannskap. Han konkurrerte lite etter ein skade i 2005.
Summer Nights frå Grease
«Summer Nights» er ein popsong frå musikalen Grease. Han er skriven av Jim Jacobs og Warren Casey, og den mest kjende versjonen vart spelt inn av John Travolta og Olivia Newton-John for filmversjonen av musikalen i 1978 og gjeven ut som singel same året.
«Summer Nights» vart ein stor hit i både USA og Storbritannia sommaren 1978. Han finst på filmmusikkalbumet frå filmen og var ein av fleire hitsinglar frå filmen. Delar av songen vart introdusert for eit nytt publikum då han vart gjeven ut i 1990-åra som ein del av ein medley av fleire songar frå filmen.
Bakgrunn
I filmversjonen av Grease, spelar Travolta og Newton-John hovudrollene Danny Zuko og Sandy Olsson.
Kvar for seg møter både Danny og Sandy venen sine og fortel om sommarforholdet.
Lister
«Summer Nights» nådde femteplassen på Billboard Hot 100, og låg to veker på tredjeplassen på Cash Box-lista. Songen låg sju veker på toppen av singellista i Storbritannia. Denne singelen tok då over for «You're the One That I Want», frå same filmen, og Travolta-Newton-John hadde då lege samanhengande 16 veker på førsteplassen i Storbritannia i 1978. I Noreg nådde singelen andreplassen i fire veker mot slutten av 1978, medan «You're the One That I Want» samstundes låg på førsteplassen.
Songen har per 2010 seld 3,2 millionar eksemplar.
Kjelder
0
Josef I av Det tysk-romerske riket
Josef I var keisar av Det tysk-romerske riket i perioden 1705–1711, konge av Ungarn og Böhmen konge, og erkehertug av Austerrike. Han var den eldste sonen av keisar Leopold I.
Keisar Josef vart fødd i Wien, og den strenge oppsedinga han fekk av prins Dietrich Otto von Salm gjorde han til ein dugeleg lingvist. I 1687 vart han krona til konge av Ungarn, og 6. januar 1699 mottok han krona til Det tysk-romerske riket. Keisaren gifta seg med Amalia Wilhelmine von Braunschweig-Lüneburg og hadde seinare døtrene Maria Josepha og Maria Amalie med henne.
22. juli-kommisjonen
22. juli-kommisjonen (òg kalla Gjørv-kommisjonen) var ein regjeringsnedsett uavhengig kommisjon som vart oppretta som følgje av terrorangrepa i Noreg 22. juli 2011. Avgjera om å oppretta utvalet vart teken av regjeringa i eit møte onsdag 27. juli, men ho vart òg teken i samråd med alle opposisjonspolitikarane på Stortinget. Målet til den uavhengige kommisjonen var å gje svar på kva som skjedde 22. juli 2011.
Kommisjonen skulle ikkje vera ein granskingskommisjon, men gje ei samla framstilling av kva som skjedde denne dagen i Regjeringskvartalet og på Utøya, og dessutan å gje tilrådingar ut frå det kommisjonen fann ut.
I statsråd fredag 12. august 2011 vart Alexandra Bech Gjørv oppnemnt som leiar for 22. juli-kommisjonen. Kommisjonen vurderte habiliteten til medlemmane og sjølvstende og fann at kommisjonen var habil. Professor i forvaltningsrett ved Universitetet i Oslo, Erik Boe, skreiv ein betenking og kom til same konklusjon.
22. juli-kommisjonen overleverte og offentleggjorde sin endelege rapport, NOU 2012: 14, «Rapport frå 22. juli-kommisjonen», måndag 13. august 2012.
Medlemmar
Kommisjonen hadde mellom anna representantar frå politi, rettsvitskap, forsking og medisin:
Dmitrijev-Lgovskij
Dmitrijev-Lgovskij (russisk Дми́триев-Льго́вский) er ein by i Kursk oblast i Russland med om lag 8000 innbyggjarar. Han ligg ved elva Svapa, ei sideelv til Sejm, rundt 90 km nordvest for Kursk.
Byen fekk bystatus i 1779.
Jarle Aarvoll
Jarle Aarvoll var ordførar i Sogndal kommune for Arbeidarpartiet frå 2007 til 2019.
Tyskland i Eurovision Song Contest 2011
Unser Song für Deutschland (USfD) var den tyske nasjonale finalen til Eurovision Song Contest 2011. Konkurransen vart halden i Tyskland og fann stad i januar og februar 2011. Sidan Lena Meyer-Landrut blei vald til å representere Tyskland igjen, allereie rett etter sigeren hennar i Eurovision Song Contest 2010, trong dei berre å velje song. Songen ho representerte Tyskland med i Eurovision Song Contest 2011 i Düsseldorf er «Taken by a Stranger».
Joseph Delaney
Joseph Henry Delaney,, er ein britisk science fiction- og fantasy-forfattar.
Ein film basert på ein SF-serie han har skrive skal ha premiere 15. februar 2013 med tittelen The Seventh Son.
Moabreen
Moabreen er ein dalbre mellom Marrbreen og Goldmanbreen i Kukri Hills i Victoria Land. Han flyt nord og inn i Taylor Valley, men endar midtvegs ned sørveggen av dalen. Han vart namngjeven av New Zealand Geographic Board (NZGB) (1998) etter ein utdøydd fugl på New Zealand.
Galatás i Khaniá
Galatás (gresk Γαλατάς) er ein distriktsby i periferieininga Khaniá i periferien Kreta i Hellas. Galatás inngår frå 2011 som ei kommunaleining i kommunen Khaniá.
Tyskland i Eurovision Song Contest 2010
Unser Star für Oslo (USfO) var den tyske nasjonale finalen til Eurovision Song Contest 2010. Konkurransen vart halden i Tyskland og fann stad i februar og mars 2010. Lena Meyer-Landrut vann konkurransen med den engelske songen «Satellite». Ho representerte Tyskland i Eurovision Song Contest 2010 i Oslo, der ho kom på 1. plass. Dette var andre gong Tyskland vann Eurovision Song Contest og fyrste gong dei vann etter at Vest-Tyskland og Aust-Tyskland blei gjennforent.
Norges Røde Kors
Norges Røde Kors er den norske nasjonalforeininga av Raudekrossen. Ho blei stifta i 1865. Norges Røde Kors har om lag 50 000 frivillige i Noreg, fordelt i ulike lokallag.
Allan Lindberg
John Allan Lindberg var ein svensk friidrettsutøvar og bandyspelar frå Västanfors i Fagersta, som vart europameister i stavhopp i 1946.
Friidrett
Lindberg byrja med kastøvingar i friidrett, men gjjek i 1941 over til stavhopp. Han nådde den svenske eliten i øvinga i 1944 og vann stav-tevlinga under landskampen mot Danmark i juli 1945.
Lindberg vart også svensk meister 1946 med 4,10 m i resultatprotokollen. Året etter tok han SM-sølv og i 1948 bronse i den nasjonale meisterskapen. Han enda på 12. plass i stav-tevlinga under Sommar-OL 1948 i London.
Bandy
Lindberg var angrepsspelar på Fagersta AIK sit bandylag. Dessutan var han aktiv med i både turn og fotball.
Lyngstad
Lyngstad kan syna til:
Thekla Resvoll
Thekla Susanne Ragnhild Resvoll var ein norsk botanikar.
Etter examen artium i 1892 og hovudfag i 1899 (med Axel Blytt som rettleiar), var ho amanuensis ved Det Kongelige Frederiks Universitet 1902-1936 og tok doktorgrad på avhandlinga Om planter som passer til kold og kort sommer (1917), der ho studerte kor tilpaskingsdyktige fjellplantar er i goldt klima, og påviste issoleia si mangeårige opplagring av energi. Ho oppdaga Aursunds-aster, Aster subintegerrimus ved Røros (1897).
Ho var syster av botanikaren Hanna Resvoll-Holmsen. I 1895 gifta ho seg med hydrografen og bergmanneb Andreas Holmsen (1869–1955). Han var bror til Gunnar Holmsen, som blei gift Hanna. Desse fire etterlét seg også ei stor fotografisamling som no hovudsakleg høyrer til i Nasjonalbiblioteket i Oslo i bildeavdelinga (Resvoll-Holmsen-samlinga).
NM i skiskyting 1996
Noregsmeisterskapen i skiskyting 1996, den 38. i rekka, vart avvikla i Brumunddal i Hedmark.
20 km
<br style="clear:both;" />
10 km
<br style="clear:both;" />
4 x 7,5 km stafett
<br style="clear:both;" />
7,5 km
<br style="clear:both;" />
3 x 7,5 km stafett
<br style="clear:both;" />
Twilight Bay
Twilight Bay er ei lita bukt på vestsida av Amery isbrem. Ho vart fotografert av ANARE (Australian National Antarctic Research Expeditions) i 1956. Posisjonen vart fastsett av landmålarar i ANARE i februar 1968. Ho fekk dette namnet fordi landmålarane vart flydd inn i området etter solnedgang, slik at navigeringa og fotograferinga måtte gjerast i tussmørke (twilight på engelsk).
Moody Blue av Elvis Presley
«Moody Blue» er ein song gjort kjend av Elvis Presley. Songen vart skriven av Mark James, som òg skreiv Presley-songen «Suspicious Minds». «Moody Blue» var den siste førsteplassen Presley fekk medan han levde, då songen toppa Billboard Hot Country Singles-lista i februar 1977. «Moody Blue» nådde òg 31. plassen på Hot 100. RCA Records gav òg ut ei særs avgrensa utgåve «Moody Blue» i ein eksperimentell, gjennomsiktig blå vinyl, med «She Thinks I Still Care» som B-side. Seks månader etter at «Moody Blue» toppa lista, var Presley gått bort.
Songen vart spelt inn i februar 1976 i Jungelrommet heime hos Presley i Graceland. Den einaste gongen Elvis framførte heile songen på konsert var 21. februar 1977 i Charlotte i Nord-Carolina. Han hadde prøvd å framføre songen 20. februar på same stad, men avslørte for publikum at han hadde gløymt teksten. 21. februar hadde han eit tekstark i handa. Begge utgåvene vart gjevne ut på «Follow That Dream»-utgåva av albumet Moody Blue.
Mitchellbreen
Mitchellbreen er ein isbre som fell bratt frå Chaplains Tableland i nordaust Royal Society Range i Victoria Land, og som flyt aust-nordaust mellom Transit Ridge og Ibarra Peak og saman med Bluebreen flyt sør for Granite Knolls.
Han vart namngjeven av Advisory Committee on Antarctic Names (US-ACAN) i 1992 etter J. Murray Mitchell som var ein klimatolog i U.S. Weather Bureau frå 1955–86. I 1974 og framover spelte han ei viktig rolle i Polar Research Board ved National Academy of Sciences, og avdelinga for polarundersøkingar ved National Science Foundation.
Sekkemo kyrkje
Sekkemo kyrkje er ei langkyrkje frå 1956 i Kvænangen kommune i Troms og Finnmark.
Byggverket er i bindingsverk og har 330 sitjeplassar. Arkitekt for kyrkja var Olaug Kaasen.
Live at Carnegie Hall av Renaissance
Live at Carnegie Hall er eit dobbelt konsertalbum frå 1976 av det engelske progressive rockebandet Renaissance. Det inneheld songar frå alle studioalbuma deira medan Annie Haslam var medlem av bandet, inkludert det komande albumet (på tida då konsertane var), Scheherazade and Other Stories.
I 2019 gav Esoteric Recordings ut ei ommastra utgåve av albumet på tre CD-plater.
Innhald
Alle songar av Michael Dunford og Betty Thatcher, utanom der andre er nemnde.
White Shoes
White Shoes er det 11. studioalbumet til den USA-amerikanske countryartisten Emmylou Harris, gjeve ut i 1983.
Albumet består av ei utval coverversjonar, som ein rocka versjon av «Diamonds Are a Girl's Best Friend», ein countryversjon av Donna Summer-hiten «On the Radio» og ein versjon av Sandy Denny sin «Like an Old Fashioned Waltz». Både «In My Dreams» og «Pledging My Love» nådde niandeplassen på Billboard Magazine si countryliste i 1984.
Albumet var det siste Harris spelte inn med den mangeårige produsenten (og ektemannen) Brian Ahern.
Wilhelm Munthe
Abraham Wilhelm Støren Munthe var ein norsk bibliotekmann frå Oslo. Han var far til økonomen Preben Munthe.
Munthe vart utdanna cand.philol. ved universitetet i Kristiania i 1911. Han arbeidde på Universitetsbiblioteket frå 1908, der han var overbibliotekar i tida 1922-53. Elles var han med å skipe Videnskapelige Tjenestemenns Landsforening og Norske Statsbibliotekarers Forening, der han var formann 1920-25. Også formann 1940-46 i Den Norske Turistforening og frå 1952 i Norsk Slektshistorisk Forening.
Munthe gav ut fleire bøker, mellom dei Statsborgeren og Peder Soelvold i 1907, De norsk bibliotekers historie i 1927, Litterære falsknerier i 1942, Boknåm i 1943 og Professor Ludvig Daae i1944.
Månekuppel
Månekuppel er ein type skjoldvulkan som finst på overflata av månen. Dei er typisk danna av seigtflytande, muligens silikatrik lava broten ut frå lokaliserte ventilar følgd av ei relativt sein avkjøling. Månekuplar er breie, avrunda, sirkulære formasjonar med ei svak helling som stig eit par hundre meter til senterpunktet. Dei er typisk 8–12 km i diameter, men kan bli så store som 20 km. Nokr av kuplane inneheld små kraterhol på toppen.
Arma-distriktet
Arma-distriktet er eit distrikt i Shabwah guvernement i Jemen. I 2003 hadde distriktet eit folketal på 10 188 innbyggjarar.
Ferlach
Ferlach er ein by og ein kommune i Klagenfurt-Land i forbundslandet Kärnten i Austerrike. Kommunen har ei flatevidd på 117,3 km² og i kring 7 200 ibuarar. Byen Ferlach ligg sentralt i Rosental, 466 meter over havet, og er den sørlegaste i heile Austerrike. Til byen Klagenfurt i nord er det 18 km vegalangs og 10 km i luftlinje.
Ferlach fekk byprivilegiar i 1930 og er særleg kjend for produksjonen av jaktgevær. Om lag 4 400 menneske bur i sjølve byen.
Mollweidebreen
Mollweidebreen er ein bratt isbre som ligg 2 km sør for Mount Kowalczyk, og som heller ned vestover frå Hobbs Ridge og ut i Bluebreen i Victoria Land. Namnet er eit av fleire i området tilknytt landmåling gjeve i 1993 av New Zealand Geographic Board (NZGB). Han fekk namn frå Mollweide-projeksjonen, ein kartprojeksjon.
Utstikkarbukta
Utstikkarbukta er ei bukt på kysten like aust for Utstikkarbreen. Ho vart først kartlagd av norske kartografar frå flyfoto teken av Lars Christensen-ekspedisjonen, 1936-37, og fekk dette namnet av dei i samband med at ho låv ved Utstikkarbreen.
Fatezj
Fatezj (russisk Фатеж) er ein by i Kursk oblast i Russland med om lag 5000 innbyggjarar. Han ligg rundt 45 km nordvest for Kursk.
Fatezj vart grunnlagd på 1600-talet. Han fekk byrettar i 1779.
Nea Salamis Ammókhostos FC
Nea Salamis Ammókhostos FC eller Nea Salamina Ammókhostos FC (gresk skrift Νέα Σαλαμίνα Αμμοχώστου) er eit profesjonelt fotballag med opphav i Ammókhostos på Kypros. Klubben har vore i eksil sidan 1974, då Tyrkia invaderte Kypros og okkuperte nordsida av øya. No held klubben mellombels til i Larnaka.
Nea Salaminas største bragder, var deira siger i den kypriotiske cupen og den kypriotiske supercupen i 1990. Dei har òg komme på tredje plass i den kypriotiske førstedivisjonen. Laget deltok for fyrste gong i ein europeisk tevling i 1990, då dei spelte i Cupvinnarcupen. Deretter har dei spelt i UEFAs Intertoto-cup i 1995, 1997 og 2000.
Fotballlaget er ein del av Nea Salamina Ammókhostos sportsklubb, som vart stifta i 1948. Moderklubben har òg eit herrevolleyballag. Klubbens namn er henta frå den antikke, kypriotiske byen Salamis (eller Salamina), som ligg nære dagens Ammókhostos. «Nea» tyder «nye» på gresk.
Lyngstad i Eide
Lyngstad er ei bygd i Hustadvika kommune på Nordmøre. Lyngstad ligg på sørsida av Kornstadfjorden, om lag 8 km frå Eide.
Kurtsjatov i Russland
Kurtsjatov (russisk Курча́тов) er ein by i Kursk oblast i Russland med om lag 45 000 innbyggjarar. Han ligg ved elva Sejm, rundt 40 km vest for Kursk.
Kurtsjatov vart grunnlagd i 1968 i samband med bygginga av Kursk kjernekraftverk. Han fekk bystatus i 1983. Byen er kalla opp etter den sovjetiske fysikaren Igor Kurtsjatov.
Arsanjan fylke
Arsanjan fylke (persisk شهرستان ارسنجان) er eit fylke i Fars i Iran. Det administrative senteret i fylket er Arsanjan. I folketeljinga i 2006 var innbyggjartalet i fylket 40 916. Fylket har eitt distrikt: Sentral-distriktet. Fylket har éin by: Arsanjan.
Kjønnskromosom
Kjønnskromosom er kromosom som kan bestemma kva kjønn eit individ har.
Hoer hjå pattedyr og krypdyr har vanlegvis to kjønnskromosom av same type, XX, medan hannar har to ulike kjønnskromosom, XY.
Hos fuglar og amfibium er tilhøvet omvendt, der har hannane to like kromosom, XX og hoene XY. For å hindra omgrepsforvirring brukar ein vanlegvis å omtala kromosom hjå desse dyra som ZZ hjå hannar og ZW hjå hoer. Kjønnet med to ulike kjønnskromosom kallar ein heterogametisk.
Hjå visse typar insekt, som grashopper og kakkerlakkar, finst det berre ein type kjønnskromosom. Der blir kjønnet bestemt ut frå om individet har eit eller to eksemplar av desse kromosoma. XX gjev ei ho og berre X, òg kalla X0, gjev ein hann.
Dei fleste artar av bier og maur har ingen kjønnskromosom. Det som avgjer kjønnet er i staden om egget er befrukta eller ikkje. Eit befrukta egg gjev opphav til eit diploid individ med 32 kromosom, som blir ei ho. Eit ubefrukta egg dannar i staden eit haploid individ med 16 kromosom, som blir ein hann.
Kloakkdyr, som nebbdyret, har eit meir komplisert system når det gjeld kjønnskromosom. Hjå desse er det fleire kromosompar som er med i kjønnsbestemminga. Hjå nebbdyret er det 5 slike kromosompar, som gjev 5 Y-kromosom og 5 X-kromosom, og desse 5 ulike kromosoma blir arva som ei eining frå faren.
Lemen har eit WXY-system. W-kromosomet er eit omforma X-kromosom, som gjer at individet blir til ei hoe, sjølv når Y-kromosomet er til stade.
Nokre kjønna organismar har ikkje kjønnskromosom. Der blir kjønnet bestemt på ein annan måte, til dømes ved hjelp av temperatur eller andre miljøfaktorar.
Utvikling
Det er blitt danna kjønnskromosom ved fleire tilfelle i løpet av evolusjonen til ulike artar. Slike kromosom utviklar seg frå vanlege kromosom, autosom. Eit av kromosoma i eit par kan få eit eller fleire gen som avgjer kjønn, og fleire mutasjonar knytte til kjønnsgena som er til fordel for dette eine kjønnet. Dei to ulike kromosoma vil etterkvart slutta å utveksla informasjon med kvarandre gjennom overkryssing. Det kjønnsbestemmande kromosomet vil dermed mista fleire gen og bli mindre enn det andre kromosomet i paret.
Målaren Ludvig Munthe
Ludvig Munthe var ein norsk målar, fødd i Sogndal.
Munthe studerte i Düsseldorf og vart der buande livet ut. Han «skapte si eiga form og sin eigen koloritt i slekt med det beste» i fransk og belgisk kunst. I Nasjonalgalleriet i Oslo finn ein fleire landskapsbilete frå hans hand, mellom andre Potetopptaking frå 1873, og Kyst om vinteren, eit måleri som vart tildelt gullmedalje i Paris i 1878.
Kunduz
Kunduz er ein by i Kunduz-provinsen nord i Afghanistan, nær grensa mot Tadsjikistan. Han har eit folketal på rundt 268 900, medan Kunduz-distriktet har eit folketal på rundt 304 600.
Kunduz ligg 250 km nord for Kabul, ca. 400 moh. Han har vegsamband med Mazar-e Sharif i vest, Sher Khan Bandar i nord og Kabul i sør. Byen er eit handelssenter i eit fruktbart kunstvatningsdistrikt der ein mellom anna dyrkar bomull, melonar og ris.
Byen ligg i den historiske baktriske regionen Tokharistan.
I antikken var byen kjend som Drapsaka og var eit viktig buddhistisk senter.
Soúda i Khaniá
Soúda (gresk Σούδα) er ein distriktsby og ein tidlegare kommune i periferieininga Khaniá i periferien Kreta i Hellas. Soúda inngår frå 2011 som ei kommunaleining i kommunen Khaniá.
Ved folketeljinga i 2011 hadde kommunaleininga Soúda 8 442 innbyggjarar, medan tettstaden med same namn hadde 6 358 innbyggjarar.
Soúda ligg på sørsida av Soúdabukta, og utanfor byen ligg ei øy som òg blir kalla Soúda.
Stortingsrepresentantar 1901-1903
Stortingsrepresentantar 1901-1903 er ei liste over stortingsrepresentantane i valperioden frå 1901 til 1903. Stortinget hadde totalt 114 representantar, fordelt med 74 til Venstre, 30 til Høgre, 5 til Det Moderate Venstre og 2 til Arbeiderdemokratene. Tre manglar partitlknyting.
Sandeltrefamilien
Sandeltrefamilien eller mistelteinfamilien (Santalaceae) er ein plantefamilie av lauvtre i ordenen Santalales. Han inneheld 45 slekter med om lag 1 000 artar, med kjente artar som sandeltre og misteltein. Fleire av artane er parasittiske på andre tre.
Slekter og artar
Av dei viktigaste slektene og artane kan nemnast:
Montecchibreen
Montecchibreen er ein sidebre som drenerer aust frå Bertalan Peak og ut i Tuckerbreen like nord for Mount Hazlett i Victory Mountains i Victoria Land. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-62. Han vart namngjeven av Advisory Committee on Antarctic Names (US-ACAN) etter Pietrantonio Montecchi, ein geofysikar ved McMurdo-basen i 1966-67.
Aphrodite: Les Folies Tour
Aphrodite World Tour var den tiande konsertturneen til den australske songaren Kylie Minogue. Turneen fann stad i samband med det ellevte albumet hennar, Aphrodite, og vitja Europa, Asia, Nord-Amerika, Australia og Afrika. Det offisielle namnet til turneen var Aphrodite: Les Folies Tour i Europa og Australia, og Aphrodite Live i Asia, Nord-Amerika og Afrika.
DVD-utgjeving
Aphrodite Les Folies: Live in London er ein konsertfilm av turneen, filma i 3D over to netter i London. Konserten vart vist på kino i Storbritannia og Irland den 19. juni 2011. Han vart vist i Australia, New Zealand, Mexico, Brasil og Polen i august 2011. Han vart deretter vist i Chile, Colombia, Costa Rica, Danmark, Kroatia, El Salvador, Nederland, Peru, Sør-Afrika, Serbia, Bulgaria og Indonesia i september 2011. Konserten vart utgjeve på CD/DVD/Blu-ray den 28. november 2011 i tre format, først som ein DVD med to bonus-CD, deretter som ei avgrensa utgåve med eit hefte, og til slutt ein Blu-ray som inneheld 2D- og 3D-innspelinga.
As Sabain-distriktet
As Sabain-distriktet er eit distrikt i Amanat Al Asimah guvernement i Jemen. I 2003 hadde distriktet eit folketal på 311 203 innbyggjarar.
Bruksrettleiing
Bruksrettleiing er ei skriftleg rettleiing om korleis til dømes ei innretning, maskin, gjenstand, kjemisk middel eller anna skal verte sett saman, brukt, halde ved like, lagra, handsama. Andre ord for det same kan vere manual, instruksjonsbok eller brukarhandbok.
Bavanat fylke
Bavanat fylke (persisk شهرستان بوانات) er eit fylke i Fars i Iran. Det administrative senteret i fylket er Surian. I folketeljinga i 2006 var innbyggjartalet i fylket 44 069. Fylket er delt inn i to distrikt: Sentral-distriktet og Sarchehan-distriktet. Fylket har to byar: Surian og Korehi.
Kjelder
اطلس گیتاشناسی استان‌های ایران]
William Scoresby Bay
William Scoresby Bay er ei bukt på vestsida av William Scoresby Archipelago i Antarktis. Ho er 8 km lang og 5,5 km brei, med bratte klipper langs kysten og snøfrie åsar med høgder opp mot 210 meter over havet. Bukta vart oppdaga i februar 1936 av mannskapet på RSS «William Scoresby» under Discovery Investigations, og vart kalla opp etter skipet.
I'm Still in Love with You av Roy Orbison
I'm Still in Love With You er eit studioalbum av Roy Orbison frå 1976.
Etter ein lengre periode på MGM Records, flytta Orbison til Mercury Records og slo seg saman med produsenten Jerry Kennedy. Konseptet deira var å skape eit Roy Orbison-album med den klassiske tidlege 60-talsstilen til Orbison. Kennedy henta inn låtskrivarane Larry Gatlin («Circle») og Bud Reneau («All I Need Is Time») til å skrive melodramatiske balladar i liknande stil som Orbison ein gong hadde hatt store htitar med. Orbison sjølv slo seg saman med langvarige låtskrivarpartnaren Joe Melson og skreiv balladen «It's Lonely». I tillegg spelte Orbison inn gamle hittar av Johnny Ace («Pledging My Love») og Buck Owens («Crying Time»), og ein av dei eldre songane sine («Heartache»). Albumet vart likevel ikkje særleg populært og selde dårleg.
2002-utgåva
I 2002 vart albumet gjeve ut på CD i Storbritannia av Spectrum Music med ei anna rekkefølgje på songane.
Ski-NM 1950
Noregsmeisterskapen på ski 1950 i nordiske greiner vart avvikla i Hakadal, Asker og Bærum, alle i Akershus fylke, i tida frå 12. til 26. februar 1950.
15 km
Dato: 24. februar 1950
Stad: Asker
<br style="clear:both;" />
30 km
Dato: 22. februar 1950
Stad: Asker
<br style="clear:both;" />
50 km
Dato: 12. februar 1950
Enoch Thulin
Enoch Leonard Thulin er først og fremst kjent som svensk flypioner, men han var òg kjend for bygging av fly, bilar, lastebilar og bilmotorar.
Ski-NM 1950
50 km
Stad: Hakadal
Enoch Thulin
Enoch vart fødd i Simris sokn, sør i Sverige. Han studerte flyteknikk 1908–1912 og lukkast med flyeksperimenta sine i 1912. Han skreiv ei avhandling om aerodynamikk og fekk ein Ph.D-grad frå universitetet i Lund i 1912. Thulin budde i Landskrona. Han grunnla AB Thulinverken i 1914 for å kunna starta med å byggja fly. Selskapet er i dag kjent som Haldex og produserer blant anna pneumatiske bremsesystem for tog og lastebilar. Thulin starta òg med bygging av personbilar som han heldt på med fram til 1928. Han starta det som seinare vart kjent som Svenska Stridsflygskolan F5 i Ljungbyhed, sør i Sverige. I 1918 føreslo han for borgarmeisteren i Stockholm at han skulle undersøkja høva for ein lokal flyplass, og sjølv om reaksjonane var positive, vart ideen utsett fram til 1936 då Bromma lufthamn vart bygd.
Ski-NM 1950
50 km
<br style="clear:both;" />
Enoch Thulin
Thulin omkom mens han prøveflaug eit nytt fly den 14. mai 1919.
Ski-NM 1950
4 x 10 km stafett
Dato: 12. februar 1950
<br style="clear:both;" />
Kombinert
Dato: 24./25. februar 1950
Stad: Furubakken
<br style="clear:both;" />
Hopprenn
Dato: 26. februar 1950
Stad: Skuibakken, Bærum
<br style="clear:both;" />
Ikkje inntektsgivande eigedomar
Ikkje inntektsgivande eigedomar er særlege eigedomar som det ikkje blir skatta frå, og i følgje Statsbudsjettet omfattar det dei følgjande eigedomane:
Ludvig, dauphin av Frankrike (1682-1712)
Ludvig, hertug av Burgund, òg titulert Le Petit Dauphin, var son av Ludvig, le Grand Dauphin og soneson av Ludvig XIV av Frankrike.
Han vart gift med kusina si Marie-Adélaïdei av Savoie 7. desember 1697. Dei fekk sønene Ludvig av Bretagne (1707–1712) og Ludvig XV av Frankrike.
Ludvig vart tronfølgjar då fara hans døydde, men sjølv døydde han berre kort tid etter. Kona hans døydde av meslingar, og sjølv døydde han av same sjukdom nokre dagar seinare. Arven gjekk vidare til den første sonen hans, som òg døydde av meslingar ikkje lenge etterpå. Difor vart altså hans andre son den neste kongen av Frankrike.
Håvard Syvertsen
Håvard Syvertsen er ein norsk forfattar og omsetjar frå Kongsberg.
Håvars Syvertsen debuterte i 1992 med novellesamlinga Nå ville han ikke tenke på det. Sidan har han m.a. skrive novellesamlinga Betzys sommer og andre fortellinger (2000), romanen I lyset»(2002), «Det håndgripelige».
Syvertsen fekk Mads Wiel Nygaards legat i 2000 og Språklig samlings litteraturpris i 2010. Ved tildelinga av Språkleg samlings litteraturpris, vart det lagt vekt på at han «tar sitt opprinnelige språk med inn i fiksjonen og utnytter valgfriheten i bokmålet på en spennende måte».
Kjønnsdimorfisme
Kjønnsdimorfisme er systematiske skilnader mellom individ av ulike kjønn hjå den same arten. Døme er ulikskap i farger, omtalde som kjønnsdikromatisme, i storleik, og i nærvær eller fråvær av delar av kroppen som blir brukte i kurtise eller kampar. Ofte er kjønnsdimorfisme ei fylgje av seksuell seleksjon som legg vekt på visse særtrekk ved eitt kjønn. Dimorfisme kan òg vera ein føremon for ein art ved at hannar og hoer til dømes kan nytta ulike næringskjelder.
Hjå mange artar, inkludert dei fleste pattedyra, er hannen større enn hoa. Hjå andre, som dei fleste insekt, kongroer, mange fiskar, rovfuglar og einskilde pattedyr som flekkhyene, er hoene større enn hannane. Andre kjønnsspesifikke skilnader er skilnader i farge, nærvær kontra fråvær av visse kroppsdelar som dekorative fjører, hår, horn, gevir eller støyttenner, storleiken på augo hjå nokre insekt, evna til å stikke som hjå ulike artar av årevenger. Kjønnsdimorfisme kan henga saman med ulike åtferdsformer mellom kjønna, som aggresjon, omsut for avkom og anna.
Virvellause dyr
Eit ekstremt døme på kjønnsdimorfisme finst i slekta Osedax av beinmakkar, som lever på kvalskjelett på havbotnen. Hoene lever i knoklar frå den daude kvalen, hannane lever inni hoene og utviklar seg ikkje forbi larvestadiet, anna enn for å produsera store mengder av sædceller. Hjå leddormen Bonellia viridis, vil larver som eksponerer seg for vaksne hoer utvikla seg til små, halvparasittiske hannar som blir svelgde og lever inni hoa sin genitalsekk. Hjå parasittiske rankeføtingar, Sacculina, er hannane små, frittgåande dyr, medan hoer berre eksisterer som nettliknande vev i vertane sine. Hjå dei fleste skjoldlus, er hoer særs reduserte, utan augo, vengelause, med ikkje-funksjonelle lemer og redusert segmentering. Hoene er feste permanent til vertsplantene sine, medan hannane er ganske vanlege men fargerike insekt, mindre og med venger.
Fiskar
Nokre artar av marulkar viser òg ekstrem kjønnsdimorfisme. Hoene er meir fisktypiske i utsjånad, medan hannane er små enkle skapningar med forkrøpla matmeltingssystem. Ein hann må finna ei ho og smelta saman med ho: han lever då parasittisk, og blir ein spermproduserande organisme.
Fuglar
Blant fuglar er kjønnsdimorfisme spesielt tydeleg hos ender og dei fleste hønsefuglane. Dette er kanskje mest dramatisk hjå påfuglartar. Hannfasanar er påviseleg større enn hoene og har sterkare farger, og hoene er vanlegvis brune uavhengig av art. Hjå nokre fuglar har hoa ljosare farger enn hannfuglen, dei fleste av desse tilfella er vadarar som symjesnipene og riksesnipene. Sidan dette er motsett av vanleg kjønnsdikromatisme, blir det kalla «omvendt kjønnsdimorfisme». Hjå mange rovfuglar er det hoene som er størst, ofte med ein merkbar skilnad. Dette synest å redusera konkurransen mellom medlemene av eit par, som får ulike optimale storleikar på byttedyra dei tek. Nokre tilfelle av kjønnsdimorfisme hjå fuglar er så slåande at hannar og hoer av same art lenge var tekne for å vera medlemer av heilt ulike artar, som i tilfelle av edelpapegøye, Eclectus roratus, der hannen er mest heilt grøn med eit oransje nebb og hoa er skarlakraud og djup blå med eit svart nebb.
Den no utdøydde svartflikfuglen, Heteralocha acutirostris, på Ny-Zealand, var eit anna slåande døme på kjønnsdimorfisme. Hannar hadde eit kort, skarpt og kraftig nebb, medan hoa sitt nebb var langt, tynt og halvmåneforma. Dette sære utviklingstrekket tillét paret av svartflikfugl å søkja i ulike matkjelder, hannar braut opp rotne stokkar, medan hoer var flinke til å søkja inn ferskt trevirke etter larver.
Pattedyr
Menneske har, som andre primatar, ein viss grad av kjønnsdimorfisme. Gjennomsnittleg høgd og tyngd er større for menn, men einskilde kvinner kan vera større og/eller tyngre enn einskilde menn. Kvinner har gjennomsnittleg større del kroppsfeitt. Andre moglege ulike trekk er større mengd kroppshår og større mogelegheit for å bli skalla hjå menn, mindre melaninpigmentering hjå kvinner som dimed kan ha ljosare hud, hår og augo. Utforminga av skalle og bekken er ulik hjå menn og kvinner, og menn har eit tydelegare adamseple.
Montignybreen
Montignybreen er ein bratt sidebre i Bowers Mountains, som flyt austover og endar i eit samløp med Irwinbreen (frå sør), som igjen flyt ut i den større Gravesonbreen. Han vart kartlagt av US Geological Survey (USGS) frå landmålingar og flyfoto tekne av U.S. Navy i 1960-64. Han vart namngjeven av Advisory Committee on Antarctic Names (US-ACAN) etter Raymond J. Montigny, som var glasiolog som deltok i studiet av Meservebreen i 1966-67.
Cato Sverdrup
Cato Andreas Sverdrup var ein norsk væreigar i Reine i Nordland. Han var stortingsrepresentant for Høgre i perioden mellom 1937 og 1948.
Far til Sverdrup var væreigar på Reine i Lofoten. Sjølv tok Cato Sverdrup og broren Sofus i 1917 over drifta av faren si handelsforretning under namnet S. & C. Sverdrup. Firmaet dreiv fiskeeksport, trandamperi, reiarverksemd og styrte fiskeværet Reine. I 1940 vart forretninga ført vidare som Sverdrup & Sverdrup. Under andre verdskrigen gjorde Cato Sverdrup teneste i Sjøforsvaret som sersjant og kapteinløytnant.
Sverdrup hadde gjennom åra ei rad med styre- og tillitsverv. Mellom anna var han formann 1919–1941 i Flakstad og Moskenes assuranseforening, 1931–1935 i Lofotens Handelsstands Forening, 1937–1940 i Norges tørrfiskeksportørers landsforening, medlem 1945–1948 i Norges Eksportråd og 1946–1948 styremedlem i AS Vesteraalens Dampskibsselskab.
Frå 1930 var Sverdrup medlem i landstyret til partiet Høgre og frå 1934 sat han òg i sentralstyret. Hausten 1936 vart han vald til stortingsmann frå Nordland, attvald i 1945. På Stortinget var Sverdrup medlem i Sjøfarts- og fiskerikomitéen og sentral i partileiinga til han døydde i 1948. I 1934 vart han utpeikt til medlem i Fiskerikomiteen av 1934.
Britt Kjellesvik Rage
Britt Kjellesvik Rage er ein norsk dokkemakar og tekstilkunstnar, mest kjend for sine dokker i autentiske folkedrakter frå Vestlandet eller mellomalder. Dokkene har fått brei omtale i ei rekkje aviser og tidsskrift, mellom anna i Norsk Husflid og i Danmark, Holland, Tyskland og USA. Ei dokke i tradisjonell Tysnesdrakt vart overrakt kongen og dronninga i gåve frå Tysnes kommune under kongebesøket i Hordaland 2009.
I år 2000 starta ho Dokkegalleriet i heimen sin på Tysnes i Sunnhordland, med verkstad og galleri. Her har det forutan produksjon av dokker, teaterdokker, leiker og historiske drakter også vore halde fleire utstillingar med forskjellige kunstnarar.
I 1986 publiserte Britt Kjellesvik Rage boka Folkedrakter i Sunnhordland - frå Tysnes på 1800-talet. Ho har bygd opp ein database over gamle draktplagg frå Tysnes, der over 500 plagg er registrert.
Britt Kjellesvik Rage er utdanna som ergoterapeut og har studert draktskikk og draktkultur ved Universitetet i Bergen og NTNU.
Kaci Kullmann Five
Karin Cecilie Kullmann Five, kjend som Kaci Kullmann Five, var ein norsk næringsdrivar og politikar frå Bærum. Ho var frå 1981-97 stortingsrepresentant for Høgre frå Akershus fylke og statsråd i Syse-regeringa 1989-90. Frå 1991-94 var ho partileiar for Høgre.
Liv og gjerning
Kaci Kullmann Five engasjerte seg for Unge Høgre og var leiar for organisasjonen i perioden 1977-79. Frå 1975-81 var ho elles medlem av kommunestyret i Bærum. Ho utdanna seg til cand.polit. ved Universitetet i Oslo i 1981. Jamsides studiane arbeidde ho for Næringslivets Hovedorganisasjon.
Five vart vald inn på Stortinget i 1981. Allereie på Høgre-partiet sitt landsmøte i 1982 vart ho vald til andre nestleiar for Høgre, og på det neste landsmøtet, 1984, til fyrste nestleiar. Etter stortingsvalet 1985 vart ho parlamentarisk nestleiar for Høgre i Stortinget, ein posisjonen ho beheldt også etter Willoch-regjeringa gjekk av våren 1986, og Høgre kom i opposisjon. Då partiformannen Rolf Presthus døydde brått nyårsdag 1988 rykte ho opp som partileiar, eit ombod ho hadde til Jan P. Syse vart vald til ny partileiar ut på vårparten same året.